CELEX: E2016P0002
Language: hr
Date: 2016-02-23 00:00:00
Title: Postupak koji je 23. veljače 2016. pokrenuo dr. Gerhard Spitzer protiv Nadzornog tijela EFTA-e (Predmet E-2/16)

22.9.2016   
            
            
               HR
            
            
               Službeni list Europske unije
            
            
               C 347/34
            
         Postupak koji je 23. veljače 2016. pokrenuo dr. Gerhard Spitzer protiv Nadzornog tijela EFTA-e
   (Predmet E-2/16)
   (2016/C 347/06)
   Dr. Gerhard Spitzer, kojeg zastupa Antonius Falkner, odvjetnik iz Vaduza (Lettstrasse 18, FL-9490 Vaduz), pokrenuo je 23. veljače 2016. pred Sudom EFTA-e postupak protiv Nadzornog tijela EFTA-e.
   Tužitelj tvrdi da bi Sud EFTA-e trebao:
   
               1.
            
            
               poništiti Odluku Nadzornog tijela EFTA-e 425/15/COL od 25. studenoga 2015. i
            
         
               2.
            
            
               naložiti Nadzornom tijelu EFTA-e da snosi troškove postupka.
            
         
      Pravna pozadina i činjenična osnova te navedeni tužbeni razlozi:
   
   
               —
            
            
               Tužitelj, dr. Gerhard Spitzer, austrijski je državljanin koji ima domicil u Južnoj Africi te koji je od početka 1990-ih bio klijent društva LLB AG, koje je u većinskom vlasništvu Kneževine Lihtenštajna.
            
         
               —
            
            
               Predmet se odnosi na zahtjev za poništenje odluke Nadzornog tijela EFTA-e o zaključivanju postupka povodom tužbe protiv Lihtenštajna zbog nepoštovanja i nepravilne primjene Direktive 2002/47/EZ.
            
         
               —
            
            
               Tužitelj tvrdi da je Nadzorno tijelo EFTA-e bilo dužno pokrenuti službeni istražni postupak zbog toga što Lihtenštajn nije poštovao niti pravilno primjenjivao Direktivu 2002/47/EZ te da je, ne učinivši to, Nadzorno tijelo EFTA-e povrijedilo tužiteljeva prava.